ddrg/super_eurlex huggingface dataset:
DA Den Europæiske Unions Tidende L 69/37

RÅDETS AFGØRELSE

af 22. februar 2007

om Det Europæiske Fællesskabs holdning til udkast til regulativ fra De Forenede Nationers Økonomiske Kommission for Europa om godkendelse af motorkøretøjer for så vidt angår førerens fremadrettede synsfelt

(EØS-relevant tekst)

(2007/159/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under De Forenede Nationers (FN’s) Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (1), særlig artikel 4, stk. 2, andet led,

under henvisning til forslag fra Kommissionen,

under henvisning til samstemmende udtalelse fra Europa-Parlamentet, og

ud fra følgende betragtninger:

(1) Udkastet til regulativ fra FN’s Økonomiske Kommission for Europa om godkendelse af motorkøretøjer for så vidt angår førerens fremadrettede synsfelt (2) fjerner de tekniske hindringer for samhandelen med motorkøretøjer mellem de kontraherende parter for så vidt angår disse komponenter, samtidig med at der opnås en høj grad af sikkerhed.

(2) Fællesskabet bør fastlægge sin holdning til ovennævnte udkast til regulativ og følgelig gøre det muligt for Fællesskabet, repræsenteret ved Kommissionen, at stemme for udkastet.

(3) Udkastet til regulativ bør integreres i systemet for EF-typegodkendelse af motorkøretøjer, idet anvendelsesområdet for Rådets direktiv 77/649/EØF af 27. september 1977 om indbyrdes tilnærmelse af medlemsstaternes lovgivning vedrørende førerens synsfelt i motordrevne køretøjer (3), svarer til anvendelsesområdet for nærværende udkast til regulativ —

TRUFFET FØLGENDE AFGØRELSE:

Artikel 1

Udkastet til regulativ fra FN’s Økonomiske Kommission for Europa (UN/ECE) om godkendelse af motorkøretøjer for så vidt angår førerens fremadrettede synsfelt, som foreligger i dokument TRANS/WP.29/2005/82, godkendes.

Artikel 2

Det Europæiske Fællesskab, repræsenteret ved Kommissionen, stemmer for det udkast til UN/ECE-regulativ, der er omhandlet i artikel 1, ved afstemningen på et kommende møde i administrationsudvalget for verdensforummet for harmonisering af regulativer for motorkøretøjer under FN’s Økonomiske Kommission for Europa.

Artikel 3

Regulativet fra UN/ECE om godkendelse af motorkøretøjer for så vidt angår førerens fremadrettede synsfelt integreres i systemet for EF-typegodkendelse.

Udfærdiget i Bruxelles, den 22. februar 2007. På Rådets vegne F. MÜNTEFERING Formand

(1) EFT L 346 af 17.12.1997, s. 78.

(2) UN/ECE-dokument TRANS/WP.29/2005/82.

(3) EFT L 267 af 19.10.1977, s. 1. Senest ændret ved Kommissionens direktiv 90/630/EØF (EFT L 341 af 6.12.1990, s. 20).
(4)

For at sikre, at foranstaltningerne ikke er mere vidtgående end nødvendigt, og undgå enhver form for begrænsning af samhandelen ud over det, der er nødvendigt for at beskytte menneskers sundhed, dyresundheden eller miljøet, indeholder beslutning 2005/317/EF en klausul om fornyet evaluering af, om beredskabsforanstaltningerne fortsat er nødvendige.
(9)

En anden god indikator for konkurrenceforholdene er likviditeten, da konkurrenceforholdene inden for el- og gasproduktion i høj grad påvirkes af likviditeten på engrosmarkederne. Det Forenede Kongeriges engrosmarked for elektricitet har karakter af et bilateralt handelsmarked med brokerformidlede handler. Der er også mere end én energibørs, selv om UKPX omsætter den største mængde. Nogle af de vigtigste aktører på engrosmarkedet er ejerne af produktionskapacitet; ejerskabet af produktionskapaciteten er ret spredt, idet ca. 70 % af kapaciteten er fordelt på otte virksomheder. I Det Forenede Kongerige ligger den likviditetsmængde, som indtil flere gange omsættes i terminshandler, på ca. tre gange den forbrugte mængde (12). Denne likviditetsgrad bør betragtes som tilfredsstillende, dvs. den udgør en indikator for et velfungerende og konkurrencepræget regionalt marked. Også i gassektoren må den likviditetsmængde, som indtil flere gange omsættes i terminshandler, anses for at være på et tilfredsstillende niveau, idet den også ligger på 2-3 gange den forbrugte mængde (13). På detailniveauet er der også et tilstrækkeligt antal aktører, idet der er seks store leverandører på husstandsmarkedet og yderligere leverandører i storkundesektoren (14). Gasmarkederne er også kendetegnet ved et tilstrækkeligt antal aktører og kan sammenfattes således: »Gasmarkedet i Det Forenede Kongerige er præget af intensiv konkurrence, og ca. 10 virksomheder deltager i engrosmarkedet. I lighed med situationen for elektricitet er der seks virksomheder, som står for størstedelen af det indenlandske forsyningsmarked … [hvoraf] … fem er nye aktører på gasforsyningsmarkedet. Storkunder køber direkte på engrosmarkedet, som også har deltagelse af mange store olieselskaber« (15). Disse faktorer bør derfor opfattes som en indikator for, at detailmarkedet er direkte undergivet almindelige konkurrencevilkår.
—

300 EUR for en hel dags deltagelse eller 150 EUR for deltagelse i et formiddags- eller et eftermiddagsmøde eller et eksternt møde som led i teamets arbejde.
(4)

De generelle principper og kriterier for udvælgelse og finansiering af aktioner under folkesundhedsprogrammet i bilaget til denne afgørelse bør derfor vedtages. Bilag II til afgørelse C(2005) 29 af 14. januar 2005 (»Commission Decision C(2005)29 of 14. January 2005 adopting the work plan for 2005 for the implementation of the programme of Community action in the field of public health (2003-2008), including the annual work programme for grants and the general principles and criteria for the selection and funding of actions under the »Public Health« Programme«) erstattes derfor af bilaget til denne afgørelse.
(2)

I Belgien er der udarbejdet et program til udbygning i 2007 af kontrolinfrastrukturerne for kontrol af planter og planteprodukter fra tredjelande. Belgien har søgt om at få tildelt EF-tilskud til dette program for 2007 i henhold til Kommissionens forordning (EF) nr. 998/2002 af 11. juni 2002 om nærmere bestemmelser for ydelse af et finansielt EF-bidrag til medlemsstaterne til udbygning af infrastrukturerne for plantesundhedskontrol af planter og planteprodukter fra tredjelande (2).
(9)

CEPT konkluderede, at sameksistens af systemer, som kan levere mobile satellittjenester, og systemer, som udelukkende leverer jordbaserede mobiltjenester, i samme frekvensområde i 2 GHz-båndet ikke er mulig inden for samme geografiske område, uden at der optræder skadelig interferens. Som følge heraf er det nødvendigt at udpege og stille 2 GHz-båndet til rådighed for systemer, som kan levere mobile satellittjenester på primær basis, så skadelig interferens for mobile satellittjenester og en dårlig udnyttelse af frekvensressourcerne undgås. Det indebærer, at hvor 2 GHz-båndet benyttes af andre systemer, som ikke kan levere mobile satellittjenester, bør disse andre systemer hverken skabe skadelig interferens for eller kunne kræve beskyttelse mod skadelig interferens fra systemer, som leverer mobile satellittjenester. Ifølge CEPT skaber supplerende jordbaserede komponenter ikke skadelig interferens, når de er en integreret del af det system, der leverer mobile satellittjenester, styres af systemets ressource- og netforvaltningsmekanisme og opererer i samme del af frekvensbåndet, som systemets satellitkomponenter. Under disse forhold, efter en passende godkendelsesordning, kan de jordbaserede komponenter også bruges, selv om signalerne ikke sendes via satellitkomponenterne.
(67)

Støtten har ligeledes form af en overtrædelse af bestemmelserne i Rådets forordning (EF) nr. 2777/75 af 29. oktober 1975, der omhandler fællesorganisationen af markederne i sektoren for fjerkrækød. Forordningen bestemmer, at kun de følgende foranstaltninger kan anvendes til de produkter, der er anført i artikel 1: Foranstaltninger, der har til formål at fremme en bedre organisation af produktionen, forarbejdningen og afsætningen. Foranstaltninger til fremme af kvaliteten, foranstaltninger, der har til formål at gøre det muligt at udarbejde forudsigelser på kort og langt sigt via kendskab til de anvendte produktionsmidler samt foranstaltninger, der har til formål at fremme kontrollen med udviklingen for omtalte produkters markedspriser. For at tage højde for begrænsningerne af den frie bevægelighed, som skulle fremgå af anvendelsen af de foranstaltninger, der skal bekæmpe udbredelsen af sygdom blandt dyr, kan i henhold til artikel 17 endvidere kun anvendes i forbindelse med ekstraordinære foranstaltninger til støtte for det marked, der er ramt af disse begrænsninger. Omtalte foranstaltninger kan kun anvendes i det omfang og i det forløb, der er strengt nødvendigt for støtten til omtalte marked. I det foreliggende tilfælde er der ikke blevet anvendt nogle af de nævnte foranstaltninger over for Italien. Det følger heraf, at enhver anden offentlig støtte kun kan bevilges i henhold til traktatens artikler 87-89. Som anført i foregående afsnit er omhandlede støtte ikke forenelig med de bestemmelser, der regulerer statsstøtte og som følge deraf heller ikke forenelig med fællesmarkedet.
(77)

For at fjerne den direkte og indirekte fordel for vinproducenter og vinbrug samt producentsammenslutninger, men samtidig undgå en dobbeltberegning af støtten, skal Tyskland søge støtten tilbagebetalt fra de virksomheder, som har fået den udbetalt. Forpligtelsen til at tilbagesøge støtten fra producentsammenslutningerne har ingen indflydelse på muligheden for, at støtte op til 3 000 EUR, der er ydet til vinproducenter og vinbrugere, ikke udgør støtte i henhold til EF-traktatens artikel 87, stk. 1, hvis betingelserne i forordning nr. 1860/2004 er opfyldt. Hvis det beløb, der er tildelt vinproducenter hhv. vinbrug, overskrider denne grænse, anses hele beløbet for at udgøre en støtte og skal tilbagesøges fra den producentsammenslutning, som den endelige støttemodtager har erhvervet andele i.
(32)

Som svar på bemærkningerne fra de interesserede parter hævder Nederlandene, at verdensmarkedet for malt vil opleve en vækst i de kommende år. Der henvises til et seminar om maltbyg den 4./5. oktober 2005, hvor det internationale kornråd (9) forudså, at den samlede maltkapacitet i 2010 ville være steget med 10 %. På dette seminar meddelt Rabobank desuden, at det samlede ølforbrug årligt vokser med 2 %, først og fremmest på grund af et tiltagende ølforbrug på vækstmarkeder som Sydamerika, Afrika, Rusland, Sydøstasien og Kina. Moderne malterier, der ligger ved oceanhavne og er i stand til at producere i bulkform, vil kunne nyde godt af denne udvikling. Nederlandene henviser til et brev fra Euromalt fra august 2005 (10), hvori der står, at uanselig, gammel eller uhensigtsmæssig kapacitet skal lukkes. I det samme brev tales der om en overkapacitet i Fællesskabets maltsektor på mindst 500 000-700 000 t. Ifølge Nederlandene bygger dette tal imidlertid på en produktion, der kører 24 timer om dagen, 7 dage om ugen og 365 dage om året. Stilstandsperioder er ikke blevet taget i betragtning, og det er derfor usikkert, om der i realiteten er tale om overkapacitet. Nederlandene henviser endvidere til en rapport (11) fra forskningsinstituttet Frontier Economics om Holland Malt (om det geografiske marked og innovationsaspekterne). Konklusionen i denne rapport lyder sådan: der er ingen ting, der tyder på, at støtten til Holland Malt vil føre til nogen ændring af de øvrige europæiske producenters afsætning af malt ud over den, der vil finde sted under alle omstændigheder. Der er således ingen tegn på, at støttetildelingen skulle føre til en forværring af en eventuel overkapacitet hos de europæiske producenter, der fremstiller almindelig malt. Nederlandene beder Kommissionen tage hensyn til, at der findes et særligt marked for HTST-malt, en maltsort af høj kvalitet, som modvirker, at øllet bliver »dovent«. Endvidere henviser Nederlandene til yderligere lukning af en maltkapacitet på 12 000 t malt, hvad der bringer den totale lukning af bestående kapacitet op på 77 000 t. Den ekstra kapacitet udgør kun 0,5 % af den samlede produktionskapacitet i Fællesskabet og skulle ikke kunne forstyrre Fællesskabets marked for malt. Endelig bemærker Nederlandene, at den planlagte støtte kun er ment som kompensation for Eemshavens ufordelagtige beliggenhed og blot skal give Holland Malt lige konkurrencevilkår (uden støtte ville en tilsvarende investering i et malteri have fundet sted i oceanhavnen Terneuzen).
(2)

For at undgå unødvendigt administrativt arbejde og garantere retssikkerheden er det hensigtsmæssigt at forlænge gyldigheden af Kommissionens beslutninger om godkendelse af støtteordninger, der blev anmeldt på grundlag af de gruppefritagelsesforordninger, der er omfattet af forordningen om forlængelse —
(53)

Samtidig med at det konstateres, at bekendtgørelsen har betydning for den frie omsætning af varer inden for Fællesskabet, drager Kommissionen ikke desto mindre på grundlag af ovenstående analyse den konklusion, at bekendtgørelsen er berettiget ud fra et miljømæssigt synspunkt og tager hensyn til de påtænkte forbuds indvirkning på det indre marked, og derudover rummer mulighed for at give individuelle dispensationer.
5.2.

Aftalerne skal indeholde en bestemmelse om, at en kompetent myndighed kan foreslå, at der i et bestemt tilfælde anvendes et andet sprog på grund af den berørte kompetente tjenestemands sprogkundskaber.
(142)

Parallelt med væksten i importen fra USA oplevede EF-erhvervsgrenen bl.a., at salget, markedsandelen og priserne faldt i den betragtede periode, hvilket indebærer, at det i betragtning 117 kan konkluderes, at EF-erhvervsgrenen havde lidt væsentlig skade. Det skal dog bemærkes, at priserne på importen fra USA ikke underbød EF-erhvervsgrenens priser, men rent faktisk lå betydeligt højere end EF-erhvervsgrenens priser. Ydermere blev der foretaget en sammenligning af priserne ved import fra USA og EF-erhvervsgrenens ikke-skadevoldende pris for samme vare på markedet i Fællesskabet. Den ikke-skadevoldende pris blev beregnet ved at justere EF-erhvervsgrenens salgspris med henblik på at nå frem til en fortjenstmargen, som EF-erhvervsgrenen kunne forventes at opnå, hvis ikke der forekom dumping. Sammenligningen viste, at underbudsniveauet var under bagatelgrænsen. På dette grundlag finder Kommissionen ikke, at denne import har bidraget til den skade, som EF-erhvervsgrenen har lidt.
(4)

Montreal-protokolparternes afgørelse XV/8 hjemler den produktion og det forbrug, der kræves til at opfylde de væsentlige behov for kontrollerede stoffer, der er opført i Montreal-protokollens bilag A, B og C (stoffer i gruppe II og III), til laboratorie- og analyseformål som anført i bilag IV til referatet af parternes syvende møde, forudsat at betingelserne i bilag II til referatet af parternes sjette møde og i Montreal-protokolparternes afgørelse VII/11, XI/15 og XV/5 er opfyldt. Montreal-protokolparternes afgørelse XVII/10 hjemler den produktion og det forbrug af det kontrollerede stof, der er opført i Montreal-protokollens bilag E, for at opfylde behovet for methylbromid til laboratorie- og analyseformål.
(41)

Ved ændringen af støtteordningen ifølge den første metode, der er beskrevet i betragtning 28, bortfalder den oprindelige fordel for støttemodtagerne, ved at støtteintensiteten nedsættes til den intensitet, der er fastsat for tilskud i FoU-rammebestemmelserne (50 % for IF og 25 % for UP, med en eventuel forhøjelse). Den del af støtten, der overstiger disse satser, tilbagebetales med renter, og desuden er betingelserne for tilbagebetalingen af den resterende støtte mere vidtgående end kravene i FoU-rammebestemmelserne. Efter denne tilpasning bliver støtten forenelig med disse rammebestemmelser.
(66)

Endelig bemærker Kommissionen, at det er fast retspraksis (11), at socioøkonomiske faktorer, som f.eks. regional beskæftigelse og forventet fremtidigt skatteprovenu, er udelukket vurderingen om overholdelse af det private kreditorprincip. Skattemyndighederne kan ikke sammenlignes med en forretningspartner, såsom en leverandør, der er modtagerens kreditor. Det er vigtigt at bemærke sig, at leverandørers tilgodehavender og statens tilgodehavender er af væsensforskellig karakter. Da forholdet mellem leverandøren og den insolvente virksomhed er baseret på et kontraktforhold, kan leverandører undtagelsesvis lide nød fra tabet af en forretningspartner. Hvis den insolvente virksomhed træder i likvidation, bliver leverandører nødt til at finde en ny kunde eller indgå en kontrakt med den nye ejer. Jo mere afhængig leverandøren er af den insolvente virksomhed, jo større er den dermed forbundne risiko. I modsætning hertil er forholdet mellem staten og den insolvente virksomhed baseret på en offentlig lovgivning og afhænger således ikke af parternes vilje. Enhver ny ejer, der måtte overtage aktiverne efter likvidationen af virksomheden, vil helt automatisk skulle betale skatter og afgifter. Hertil kommer, at staten aldrig afhænger af en enkelt skatteyder. Endelig og mest vigtigt, når staten inddriver skatter, gør den det ikke med gevinst for øje og heller ikke på et kommercielt grundlag eller ud fra kommercielle betragtninger. Analogien med en forretningspartner er derfor ikke velbegrundet.
(25)

Som anført i Kommissionens beslutning af 22. juni 2006 var betingelserne for tilbagebetaling af støtten væsentlig mere favorable for Techspace Aeros end de traditionelle betingelser for tilbagebetaling i de støttesager, som Kommissionen hidtil har undersøgt. Da der ikke skal betales renter, har støttemodtager under alle omstændigheder vished for, at der modtages støtte, medens denne støtte under de traditionelle tilbagebetalingsbetingelser slet ikke ydes i tilfælde af succes (og endog kan blive negativ i tilfælde af stor succes, hvor resultatet bliver, at staten tjener penge også i reelle termer).
5.2.

I bekræftende fald gives en kort beskrivelse af, hvordan systemet for udstedelse af individuelle tilladelser fungerer: 1) Hvilke myndigheder står for at udstede individuelle tilladelser? 2) Hvilke myndigheder står for at udpege bygninger og/eller veterankøretøjer af særlig historisk og kulturel værdi? 3) Efter hvilke kriterier er særlig historisk og kulturel værdi blevet fastslået? 4) Angiv om muligt et skøn over antallet af bygninger og/eller veterankøretøjer, som de kompetente myndigheder har udpeget som værende af særlig historisk og kulturel værdi? 5) Hvordan sikres det, at de pågældende produkter a) kun sælges i »nøje begrænsede« mængder, og b) kun anvendes med henblik på restaurering og vedligeholdelse af udpegede bygninger og/eller veterankøretøjer? 6) Angiv de kategorier og mængder af produkter, for hvilke der er udstedt tilladelse i henhold til artikel 3, stk. 3, i direktiv 2004/42/EF — helst ved at udfylde følgende tabel: Kategori Overensstemmelse med bilag I til direktiv 2004/42/EF Mængder af brugsklart produkt, hvor der er udstedt tilladelse (kg) Kategori 1 Kategori 2 osv.
(5)

Kommissionen har vurderet både de interesserede parters ansøgning og den pågældende henstilling i lyset af afgørelse 2004/585/EF og under hensyntagen til målene og principperne i den fælles fiskeripolitik og finder, at Det Regionale Rådgivende Råd for Det Åbne Hav/Højsøflåden er klar til at påbegynde arbejdet —
(13)

En operatørs incitament til at tiltrække nye kunder til et eksisterende net ved hjælp af aggressive pristilbud bestemmes normalt af kundegrundlagets størrelse. En operatør skal, når der skal tages stilling til, hvorvidt der skal føres en aggressiv prispolitik, sammenholde den forventede indtjening i form af ekstraindtægter fra nye kunder, der tiltrækkes af lavere takster, med risikoen for faldende indtjening fra de eksisterende kunder, som man på mellemlang og lang sigt også er nødt til at indrømme prisnedsættelsen. Denne risiko for indtægtstab vil normalt være større, jo større operatørens eksisterende kundegrundlag er. Tele.ring startede derfor med et lille kundegrundlag, som virksomheden måtte øge gennem en aggressiv prispolitik for at nå op på det nødvendige antal kunder. Derimod har hverken Mobilkom eller T-Mobile tidligere gennemført sådanne tiltag ved at fremsætte særlig aggressive tilbud.
(28)

Efter at have vurderet de oplysninger, som er kommet ind i forbindelse med undersøgelsen, især resultaterne af den forudgående markedsundersøgelse, finder Kommissionen, at parternes tilsagn fra den 13. oktober 2006 gør det muligt uden yderligere markedshøringer at konstatere, at disse tilsagn er tilstrækkelige til at løse konkurrenceproblemerne som følge af den anmeldte transaktion. Dette gælder af følgende grunde både for Belgien og Frankrig: — Frasalget af Distrigaz, af GDF's andel i SPE, af Cofathec-Coriance og Cofathec Services kraftvarmenet betyder, at overlapninger mellem parterne på markeder, hvor de giver anledning til konkurrenceproblemer, bliver fjernet. Dermed løses også problemerne med vertikal afskærmning mellem gas- og elmarkedet. — Parternes tab af kontrollen med Fluxys SA og justeringsforanstaltningerne i forbindelse med gasinfrastrukturen i Belgien og Frankrig er tilstrækkelige til at sænke hindringerne for at komme ind på markedet, så der kan udvikles effektiv konkurrence.
(4)

For ikke at stille HCFC-brugere, der fremstiller skumfrie produkter fra den 1. januar 2003, dårligere, hvilket ville ske, hvis tildelingssystemet skulle baseres på den historiske markedsandel for anvendelse af HCFC til skumprodukter, er det hensigtsmæssigt at indføre en ny tildelingsordning for HCFC-anvendelse efter denne dato, hvad angår fremstilling af skumfrie produkter. For perioden 2004-2009 blev en tildelingsordning, der udelukkende var baseret på den gennemsnitlige tidligere markedsandel af HCFC anvendt til fremstilling af andre produkter end skum, anset for den mest hensigtsmæssige.
(10)

Ifølge Det Europæiske Standardiseringsorgan (CEN) var standardiseringen af halvkugleformet legetøj begrundet i hændelser med børn, der legede med sådant legetøj i selvbetjeningsrestauranter. Arbejdet var baseret på en omfattende undersøgelse, der blev gennemført for at finde den kritiske størrelse og de kritiske former på genstande, som standardiseringen skal omfatte for så vidt angår beskyttelse af børn. Med hensyn til objekt bestemt til at drikke af, f.eks. kopper i et testel, konkluderede CEN, at der ikke var registreret nogen hændelser med sådant legetøj eller med rigtige kopper. På grundlag af disse undersøgelser besluttede CEN, at der ikke var grund til at udvide standardiseringsarbejdet til også at omfatte denne særlige type legetøj.
(2)

Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer (1) blev vedtaget for at sikre den fri bevægelighed for fuldt kvalificerede erhvervsudøvere i tilfælde, hvor adgangen til et erhverv er underlagt lovregulering med hensyn til kvalifikationer i medlemsstaterne. Direktivet konsoliderer femten eksisterende direktiver og har til formål at forenkle de nuværende ordninger for anerkendelse samt at fremme midlertidig levering af tjenesteydelser. Kommissionen kan få behov for at trække på et rådgivende organs særlige ekspertise for at gennemføre direktivet og udvikle det indre marked i tilfælde, hvor der er tale om lovregulerede erhverv med hensyn til kvalifikationer.
(25)

New Inco ville blive langt den største leverandør og få noget nær monopolstilling inden for nikkel med høj renhed til produktion af superlegeringer, med en global markedsandel på 80-95 %. Konkurrencen på markedet for superlegeringer har hovedsagelig været drevet af rivaliteten mellem Inco og Falconbridge. New Inco ville komme til at stå meget stærkt, da ingen anden nikkelleverandør var eller ville blive i stand til at matche New Inco i relation til produktkvalitet, produktionskapacitet og omdømme på markedet for højrenhedsnikkel til produktion af superlegeringer/superlegeringer til brug i sikkerhedskritiske komponenter. De fleste producenter og aftagere af superlegeringer gav udtryk for bekymring over fusionen, som ville reducere antallet af leverandører af højrenhedsnikkel fra tre til to, idet New Inco stort set kun ville komme til at stå over for Eramet.